TKN กำไรปี 61 กลับมาโตโดดเด่นแนะซื้อราคาเป้าหมาย 26 บ.
TKN กำไรปี 61 กลับมาโตโดดเด่นแนะซื้อราคาเป้าหมาย 26 บ.
24 ม.ค. 2561

บล.บัวหลวง ระบุในบทวิเคราะห์วันนี้(24 ม.ค.) ว่า บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN คาดกำไรไตรมาส 4/60 ที่ 171 ล้านบาท ลดลง 27% เทียบช่วงเดียวกันของปีก่อน แต่เพิ่มขึ้น 7% เทียบไตรมาสก่อนหน้า แม้ว่าประเมินยอดขายปรับตัวเพิ่มขึ้น แต่ด้านของต้นทุนก็มีการปรับตัวเพิ่มขึ้นจาก ต้นทุนสาหร่ายที่เพิ่มขึ้นและค่าเสื่อมราคาจากโรงงานใหม่ ในขณะที่ค่าใช้จ่ายในการขาย/ยอดขาย ก็คาดปรับตัวเพิ่มขึ้นหลังจากมีการใช้งบทางการตลาดในประเทศจีน
อย่างไรก็ตามเชื่อว่ากำไรปี 61 จะกลับมาเติบโตโดดเด่นจากทั้งยอดขายที่เพิ่มขึ้นและอัตรากำไรที่ฟื้นตัว ในขณะที่บริษัทยังมีโอกาสเติบโตในตลาด US ในระยะยาวยังคงคำแนะนำ ซื้อ ราคาเป้าหมาย 26 บาท